แจบบาเดอะฮัตต์

| แจบบา เดซิลิจิก ทิอูเร แจบบาเดอะฮัตต์ |
| --- | --- |
ตัวละครใน สตาร์ วอร์ส
ปรากฏครั้งแรก:   การกลับมาของเจได (1983; mentioned in original theatrical versions of preceding films)  Six Against the Galaxy (1977; comic) 
สร้างโดย: จอร์จ ลูคัส
แสดงโดย: Declan Mulholland (Episode IV; deleted scene, later restored and overlapped with CGI for 1997 Special Edition and subsequent releases)
ให้เสียงโดย:   แลร์รี วาร์ด (Episode VI)  Scott Schumann (Episode IV post-1997 versions and Episode I) อื่น ๆ: Ed Asner (Return of the Jedi radio drama)  Randy Thornton (Read-along storybook CDs)  Clint Bajakian (Star Wars: Episode I – The Phantom Menace (video game), Star Wars: Demolition, Star Wars: Galactic Battlegrounds, Star Wars: Bounty Hunter)  David W. Collins (Star Wars: The Force Unleashed)  Brian Drummond (Lego Star Wars: The Yoda Chronicles)  Kevin Michael Richardson (The Clone Wars film and TV series, Disney Infinity 3.0, Lego Star Wars: The Freemaker Adventures, and Lego Star Wars: The Skywalker Saga)  
Performed by: David Barclay / Toby Philpott / Mike Edmonds (Episode VI)
Language: Huttese
ข้อมูลตัวละครในเรื่อง
ชื่อเต็ม: แจบบา เดซิลิจิก ทิอูเร
เผ่าพันธุ์: ฮัตต์
เพศ: ชาย
อาชีพ: Crime lord
ครอบครัว:   เนื้อเรื่องหลัก: Crakka (cousin)  Ebor (uncle)  Gorga (nephew)  Graballa (nephew)  Hiro (cousin)  Mama (grandmother)  Papa (grandfather)  Hiro (uncle)  “The Twins” (cousins)  Ziro (uncle)  ตำนาน: Grubba (nephew)  Jiliac (uncle)  Pazda (uncle)  Tagta (cousin)  Zorba (father) 
บุตร: Rotta the Hutt (son)
ดาวบ้านเกิด: นาลฮัตตา
แจบบา เดซิลิจิก ทิอูเร (อังกฤษ: Jabba Desilijic Tiure) หรือ แจบบาเดอะฮัตต์ (Jabba the Hutt) เป็นตัวละครในเรื่องแต่งชุดสตาร์ วอร์ส (Star Wars) มีบทบาทในไตรภาคเดิม โดยเฉพาะในสตาร์ วอร์ส เอพพิโซด 6: การกลับมาของเจได เป็นเผ่าพันธุ์คล้ายทากที่มีขนาดใหญ่กว่ามนุษย์ เรียกว่า "ฮัตต์" มีบทบาทเป็นหัวหน้ากลุ่มอาชญากรที่มีอำนาจสูงสุดในกาแลกซี
แจบบา เดซิลิจิก ทิอูเร หรือ แจบบาเดอะฮัตต์ เป็นหนึ่งในหัวหน้ากลุ่มอาชญากรชาวฮัตต์ที่มีชื่อเสียงมากที่สุดในกาแลกซี ครอบครองจักรวรรดิอาชญากรรมขนาดใหญ่ในบริเวณเขตแดนรอบนอกจากวังในทะเลทรายบนดาวทาทูอีน ในช่วงเวลาที่มีอำนาจสูงสุด แจบบาเป็นหนึ่งในหัวหน้ากลุ่มอาชญากรรมที่มีอำนาจมากที่สุดกาแลกซี ถึงขั้นได้ติดต่อกับเจ้าชายไซเซอร์ หัวหน้าองค์กรสุริยะทมิฬ
แจบบาตั้งตัวในฐานะหัวหน้ากลุ่มอาชญากรรมขนาดเล็ก แต่ต่อมาได้ขยายอำนาจไปครอบคลุมงานผิดกฎหมายหลายประเภท รวมถึง การลักลอบขนส่งยาเสพติด อาวุธหนีภาษี ค้าทาส และบางครั้งรวมถึงการปล้นสะดมด้วย จากการที่เป็นที่เลื่องลือในความทารุณโหดร้ายและอำนาจอันมหาศาล แจบบามีอำนาจมากพอที่จะเรียกร้องความยำเกรงและทรัพย์สินจากอำนาจรัฐที่ปกครองกาแลกซีอยู่ในขณะนั้น มากถึงขนาดที่ในช่วงสงครามโคลน สาธารณรัฐต้องใช้ความพยายามอย่างมากเพื่อเอาใจแจบบา ต่อมาเขาได้วางสินนำจับชิ้นใหญ่ต่อฮัน โซโล อดีตลูกจ้าง หลังจากที่ฮันพลาดท่าจนเสียยาเสพติดให้เจ้าหน้าที่จักรวรรดิ ซึ่งต่อมาจะได้สมแค้นเมื่อโบบา เฟตต์ นักล่าเงินรางวัลรับจ้างจากแจบบา นำร่างฮัน โซโล แช่แข็งคาร์บอไนต์มามอบให้
ในช่วงปีที่ 4 หลังยุทธการยาวิน ลุค สกายวอล์คเกอร์และเพื่อน ๆ (ซึ่งมีเลอา ออร์กานา, ชิวแบคคา, ซีทรีพีโอ, อาร์ทูดีทูและแลนโด้ คาร์ริเซีย) ได้ร่วมกันวางแผนที่จะช่วยฮัน โซโลมาจากแจบบา โดยส่งซีทรีพีโอและอาร์ทูดีทูให้ไปที่วังแจบบาเพื่อไปเป็นหุ่นยนต์รับใช้แจบบาโดยให้ปล่อยฮัน โซโลเป็นการแลกเปลี่ยน แต่แจบบากลับไม่ยอมและประกาศว่าจะไม่การต่อรองใด ๆ ทั้งสิ้น หนำซ้ำยังเอาหุ่นยนต์ทั้งสองไปเป็นหุ่นยนต์รับใช้ของตนอย่างหน้าตาเฉย
เมื่อการเจรจาล้มเหลว เลอาได้ปลอมตัวเป็นนักล่าเงินและทำท่าทีว่าได้จับชิวแบคคามามอบให้แจบบาจนปักเชื่อใจ พอเวลาตกกลางคืน เลอาได้แอบเข้าไปในห้องโถงอย่างเงียบ ๆ ซึ่งมีร่างฮัน โซโลแช่แข็งคาร์บอไนต์อยู่ เลอาได้ปลดปล่อยโซโลออกจากการแช่แข็งคาร์บอไนต์และกำลังจะพาหนี แต่ไม่เป็นไปตามอย่างที่คิด พวกแจบบาได้ซ่อนตัวมาตั้งแต่ทีแรกจึงจับโซโลไปขังรวมกับชิวแบคคาและจับเลอาไปเป็นนางบำเรอของแจบบา
เมื่อลุค สกายวอล์คเกอร์ได้ทราบว่าเลอาไม่กลับมาจึงได้ตัดสินใจไปที่วังของแจบบาด้วยตนเอง (ส่วนแลนโดได้ปลอมตัวเป็นคนของแจมบามาแต่ก่อนหน้านี้แล้ว) แต่ก่อนหน้านั้นแจบบาได้สั่งกำชับคนของตนว่าอย่าให้ลุค สกายวอล์คเกอร์เข้ามา แต่ลุคได้ใช้พลังแห่งเจไดผ่านเข้ามาได้ แจบบาไม่พอใจและยังยืนกรานว่าจะไม่การต่อรองใด ๆ ทั้งสิ้น เมื่อลุคไม่มีทางจึงใช้พลังดึงดูดหยิบปืนมาจากลูกน้องและเล็งมาที่แจบบา แต่แล้วประตูกลไกด้านล่างได้เปิดออกทำให้ลุคตกลงไปชั้นใต้ดินซึ่งแจบบาได้ปล่อยสัตว์ร้ายให้จับลุคไปเป็นอาหาร แต่ลุคได้ใช้ไหวพริบเอาตัวรอดด้วยปาก้อนหินไปที่แผงควมคุมประตูทำให้ประตูเหล็กไปทับตัวมันจนตาย
แจบบาซึ่งโกรธมากจึงสั่งให้ลูกน้องจับตัวลุค สกายวอล์คเกอร์และนำตัวฮัน โซโลกับชิวแบคคาไปประหารด้วยการเป็นอาหารของปีศาจทะเลทราย Sarlacc ที่กลางทะเลทราย แต่ลุคได้ใช้กระบี่แสงซึ่งออกมาจากตัวอาร์ทูดีทูฟันพวกของแจบบาจนเกิดความโกลาหลขึ้น ในช่วงที่แจบบาเผลอ เลอาได้ทำลายเครื่องสับไฟที่อยู่บนเรือของซึ่งอยู่ใกล้กับแจบบาทำให้ไฟฟ้าบนเรือดับและใช้โซ่ตรวนรัดคอแจบบาจนตายในที่สุด
แค่นั้นยังไม่จบ แม้แจบบาเดอะฮัตต์จะตายไปแล้ว ก็ยังมีบิบ ฟอทูนนายังคอยสืบทอดกิจการต่อจากเขาแต่ทว่าเขากลับออกท่องจักรวาลไปพร้อมกับคนที่เหลือ ทาทูอีนจึงไร้ซึ่งมาเฟียมาปกครอง